In nomine sanctæ et individuæ trinitatis, ego Widricus sanctæ matris ecclesiæ Lingonensis, gratia Dei, humilis præsul, volo notum fieri omnibus legis divinæ cultoribus, qualiter per instinctum sanctæ providentiæ ecclesiam beati Michaelis Tornodorensis opidi, sitam ad meridianam plagam, ob remedium nostri nostrorumque successorum erratibus, erigere vel reædificare cupimus, atque regulari culmine conamur subvehere. Superna vero annuente clementia, hoc negotium, cum consensu nostrorum fidelium, libenter exercemus, et ut stabiliatur in perpetuum, cum omni clero nostræ ecclesiæ, hoc privilegium exinde fieri jubemus, ut semper insignis existere valeat, et inviolabilem hæc pactio vigorem obtineat. Quem locum in sublime ego Widricus, episcopus, et Milo, comes pagi Tornodorensis transcendere gestientes, atque ad incrementum futuræ nobis beatitudinis recogitantes, simul etiam quique nobilium nobiscum habentes spem retributionis æternæ, de rebus propriæ portionis inibi condonamus, quatinus jugiter queant exorare divinæ majestatis clementiam, qui illic degere videntur. Mansum enim præfatæ ecclesiæ, et quæ de eo jure ecclesiastico ad me videntur pertinere, Deo et Sancto-Michaeli, fratribusque inibi servientibus attribuo; Milone etiam comite, si quæ illi de eo justæ vel injustæ contingebant consuetudines, modis omnibus eis annuente. Adhuc autem donat prædictus comes illi ecclesiæ mansos duos vestitos cum appenditiis suis, in villa quæ dicitur Scissiacus, cum ejus salvamento; et silvam quæ dicitur Campus-Moravi; et in alio loco, in villa quæ dicitur Ereth, mansum I cum appenditiis suis adhærentibus, et silvam quæ dicitur Colradum; et in villa quæ dicitur Domno-Petro medietatem quidquid habere videtur; et in pago Brionense, in villa Jasant, medietatem quidquid habere videtur, et post excessum Ingeltrudis uxoris suæ totum integre; et in suburbio ipsius castri Tornodorensis molendina duo; et in villa Argentiniaco quidquid habere videtur, hoc est mansos duodecim vestitos cum appenditiis suis inibi adjacentibus, silvis, pratis, pascuis, africariis, aquis, aquarumve decursibus; et in villa Molins quidquid habere videtur. Et ut hoc conscriptum titulum perpetualiter habeatur insigne, manibus propriis firmare decrevimus, fulti totius ecclesiæ clero nostræ sedis sollemniter. WIDRICUS episcopus, qui consensit et firmare rogavit. BERALDUS archidiac. Signum WIDO abbas, AREMBERTUS levita, M. abbas, AINRICI comitis, MILONIS comitis, qui hanc scripturam firmavit atque consensit. BRIMONIS, BERARDUS præpositus, MILO abbas, ARNALDUS presb., WALMONIUS levita, VISCOURTUS presb., UNENCUS levita, STEPHANUS presb., ARNULPHUS subdiaconus, DAVID presb., DESIDERIUS, CONSTANTINUS, PARISIUS, GENSELINUS, ULGERIUS, ELDEMANIUS, AINARDUS, WIDONI militis Miloni comitis, RICHARDUS, WONINSIUS. Quicumque hanc firmationem calumpniare præsumpserit, si non resipuerit, anathema sit. Ego ERMANNUS levita indignus, ad vicem Airardi archicancellarii, scripsi et subscripsi. Data mense julio, indictione VIII, anno ab incarnatione DCCCCLXXX, anno XXVI regnante Lothario rege.